rejauldu/bengali-wikipedia huggingface dataset:
নন্দন, পশ্চিমবঙ্গ চলচ্চিত্র কেন্দ্র পশ্চিমবঙ্গের কলকাতায় অবস্থিত একটি সরকারি প্রেক্ষাগৃহ ও চলচ্চিত্র উৎকর্ষ কেন্দ্র। পশ্চিমবঙ্গের চলচ্চিত্র শিল্পের বিকাশ ও সাধারণ মানুষের মধ্যে চলচ্চিত্র-সচেতনতা বৃদ্ধির উদ্দ্যেশ্যে ১৯৮৫ সালের ২ সেপ্টেম্বর পশ্চিমবঙ্গ সরকার কর্তৃক নন্দন প্রতিষ্ঠিত হয়। নন্দনের সুদৃশ্য স্থাপত্যবিশিষ্ট ভবনটির দ্বারোদ্ঘাটন করেছিলেন বিশিষ্ট চলচ্চিত্র পরিচালক সত্যজিৎ রায়। নন্দনের প্রতীকচিহ্নটিও তিনিই অঙ্কন করেন। উপস্থিত ছিলেন তৎকালীন মুখ্যমন্ত্রী জ্যোতিবসু, নন্দন প্রতিষ্ঠার পিছনে যার অবদান অনস্বীকার্য, কলকাতার অন্যতম প্রধান সংস্কৃতি কেন্দ্র নন্দন বর্তমানে শুধু কলকাতা শহরই নয়, বরং সমগ্র পূর্ব ভারতের অন্যতম জনপ্রিয় চলচ্চিত্র কেন্দ্র।  নন্দন চলচ্চিত্র কেন্দ্রে উৎকৃষ্ট মানের চলচ্চিত্র প্রদর্শনের পাশাপাশি চলচ্চিত্র বিষয়ে আগ্রহ বৃদ্ধির উদ্দেশ্যে বিভিন্ন পাঠ্যক্রম ও কর্মশালার আয়োজন করা হয়। নন্দনে একটি গ্রন্থাগারও রয়েছে, যেখানে চলচ্চিত্র বিষয়ক সাম্প্রতিকতম প্রকাশনাগুলিও লভ্য। বিভিন্ন আকাদেমিক কর্মসূচির অঙ্গ হিসেবে নন্দনের প্রকাশনা বিভাগটি বিভিন্ন গ্রন্থও প্রকাশ করে থাকে। যে সকল ফিল্ম সোসাইটি ও অন্যান্য সংগঠন উৎকৃষ্ট মানের সিনেমা নির্মাণ অথবা প্রদর্শনের ব্যাপারে বদ্ধপরিকর, নন্দন তাদের উপস্থাপনার জন্য শ্রেষ্ঠ সুযোগসুবিধাগুলি দান করে। আবার মূলধারার উৎকৃষ্ট বাণিজ্যিক ছবিও এই প্রেক্ষাগৃহে প্রদর্শিত হয়ে থাকে। চলচ্চিত্র প্রদর্শন ছাড়াও নন্দনে নিয়মিত আয়োজিত হয় বিভিন্ন সেমিনার ও চলচ্চিত্র রেট্রোস্পেকটিভ। কলকাতা আন্তর্জাতিক চলচ্চিত্র উৎসবের প্রধান অনুষ্ঠানস্থলও নন্দন।  নন্দন ভবনটি দক্ষিণ কলকাতার নন্দন-রবীন্দ্রসদন সাংস্কৃতিক প্রাঙ্গনের একটি অংশ। মূল ভবনে চলচ্চিত্র প্রদর্শনের জন্য রয়েছে মোট তিনটি অডিটোরিয়া – নন্দন-এক, নন্দন-দুই ও নন্দন-তিন। এই হলগুলির ধারণ ক্ষমতা যথাক্রমে ৯৩১, ২০০ ও ১০০। এছাড়া নন্দন-চার অডিটোরিয়ামটি ব্যবহৃত হয় শুধু সেমিনার ও সাংবাদিক সম্মেলনের উদ্দেশ্যে। নন্দন-দুই অডিটোরিয়ামের সম্মুখস্থ লবিটি ব্যবহৃত হয় প্রদর্শনীর উদ্দেশ্যে।   তথ্যসূত্র    বহিঃসংযোগ   তথ্যবাংলা ডট কম থেকে   কলকাতা চলচ্চিত্র উৎসব - নকশা ও সৃষ্টি   The Rozaleenda Group, Inc.  বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার সংস্কৃতি বিষয়শ্রেণী:কলকাতার ভবন ও স্থাপনা বিষয়শ্রেণী:কলকাতার প্রেক্ষাগৃহ বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
ক্রিস্টোফার রজার উকস (জন্ম: ২ মার্চ ১৯৮৯) হলেন একজন ইংরেজ ক্রিকেটার। তিনি ডান-হাতি ব্যাটসম্যান এবং ডান-হাতি মিডিয়াম ফাস্ট বোলার যিনি বারউইকশায়ার এর ২০০৮ সালের কাউন্টি ক্রিকেট বোলিংয়ে শীর্ষস্থানাীয় বোলার এবং ইংল্যান্ড লায়ন্স স্কোয়াড প্রাথমিকভাবে ২০০৯ সালের আইসিসি ওয়ার্ল্ড টোয়েন্টি ২০ চ্যাম্পিয়নশিপের জন্য বেছে নেওয়া হয়। তিনি ২০১৩ সালের পঞ্চম এ্যাশেশ টেস্টে অস্ট্রেলিয়ার বিরুদ্ধে তার টেস্ট অভিষেক হয়।  তথ্যসূত্র   বহিঃসংযোগ       বিষয়শ্রেণী:১৯৮৯-এ জন্ম বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:জীবিত ব্যক্তি বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:সিডনি থান্ডারের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার‎ বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:বার্মিংহামের (পশ্চিম মিডল্যান্ডস) থেকে আগত ক্রিকেটার বিষয়শ্রেণী:হিয়ারফোর্ডশায়ারের ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:ডারবান'স সুপার জায়ান্টসের ক্রিকেটার
মামাস ছিলেন একজন হুন রাজপরিবারের সদস্য, যাকে থ্রেসে আতিলা শূলে চড়িয়েছিলেন।  তিনি ছিলেন একজন তরুণ হুনিক রাজপুত্র, যিনি রোমানদের কাছে চলে গিয়েছিলেন।  হুন এবং রোমানরা একটি চুক্তি করার পর, রোমানদের কাছে পলাতক সকল হুনদের ফিরিয়ে দেওয়ার বিধান করা হয়েছিল, তাকে এবং আরেক হুন রাজপুত্র, আতাকামকে থ্রেসের কারসামে হুনদের কাছে হস্তান্তর করা হয়েছিল এবং সেখানে তাদের শূলে চড়ানো হয়েছিল।   তিনি সম্ভবত খ্রীষ্টধর্মে দীক্ষা নিয়েছিলেন।    তথ্যসূত্র   বিষয়শ্রেণী:৫ম শতাব্দীতে মৃত্যুদণ্ড কার্যকর হওয়া ব্যক্তি বিষয়শ্রেণী:শূলে চড়িয়ে মৃত্যুদণ্ড কার্যকর করা ব্যক্তি বিষয়শ্রেণী:হুন
সামহোয়্যার ইন ব্লগ (যা সামু নামেও পরিচিত) একটি বাংলা ব্লগ সাইট। ব্লগটির স্লোগান হচ্ছে “বাঁধ ভাঙার আওয়াজ”। এটি বাংলা  ভাষায় প্রতিষ্ঠিত প্রথম পাবলিক ব্লগ, যা ২০০৫ সালে প্রতিষ্ঠিত হয়েছিল। এবং বিশ্বে বাংলা ভাষী মানুষদের সর্ববৃহৎ ব্লগিং সাইট। ব্লগ সাইটে নিবন্ধিতদের জন্য এটি বিনামূল্যে পোস্ট করার সুযোগ প্রদান করে; তবে যারা শুধুমাত্র পড়তে চায় তাদের জন্য নিবন্ধন বাধ্যতামূলক নয়। কেবল কোনো পোস্টে মন্তব্য করতে অথবা কোনো কিছু পোস্ট করতে চাইলে নিবন্ধন করতে হয়।   প্রতিষ্ঠাতা  সৈয়দা গুলশান ফেরদৌস ও তার স্বামী আরিল্ড ক্লোক্কেরহৌগ এই ব্লগের প্রতিষ্ঠাতা এই সাইটের সম্পাদনার দায়িত্বেও তারা রয়েছেন। সাইটের প্রোগ্রামার হাসিন হায়দার সর্বপ্রথম ইংরেজি কিবোর্ড ব্যবহার করে বাংলা লেখার জন্য একটি ফোনেটিক স্ক্রিপ্ট লেখেন।    পরিসংখ্যান   ১৫ নভেম্বর ২০১৭ পর্যন্ত  নিবন্ধিত সদস্য সংখ্যা ২,১৭,০৯১ জন। প্রতিদিন গড়ে ৫৫০০০ থেকে ৬৫ হাজার পাতা দর্শন করেন ৫০ থেকে ৬০ হাজার ব্যবহারকারী। মোবাইল থেকে ৪৫ থেকে ৫০ হাজার ব্যবহারকারী প্রতিদিন ব্লগ ব্যবহার করেন সামহ্যোয়ার ইন ব্লগের ভিজিটরদের মধ্যে ৮২% বাংলাদেশ থেকে, ১০% পশ্চিমবঙ্গ থেকে এবং বাকি ৮% পৃথিবীর ১৭০টির অধিক দেশের বাসিন্দা।   কার্যক্রম  ১৯ ডিসেম্বর বাংলা ব্লগার দিবস পালন করা হয়।  পুরস্কার  রেড হেরিং পুরস্কার (২০১০)   মডারেশন  এই সাইটের ব্লগারদের জন্য, চার ধরনের নিয়ম প্রয়োগ অবস্থা বিদ্যমান। তারা অবরুদ্ধ (ব্লক), নজরে রাখা, নিরাপদ ও সাধারণ। এই ব্লগের নিয়ম রক্ষাকারীরা মডু (ইংরেজি মডারেটর থেকে) নামেও পরিচিত। লেখা প্রকাশ সম্পূর্ণরূপে নিয়ন্ত্রিত হয় নিয়ম রক্ষাকারী এবং প্রশাসকদের দ্বারা।   সামহোয়্যারইন ব্লগের বর্তমান মডারেটর হিসাবে দায়িত্বপ্রাপ্ত আছেন মোজাদ্দেদ আল ফেসানী জাদিদ যিনি  ব্লগার কাল্পনিক_ভালোবাসা হিসাবে পরিচিত।    আরো দেখুন    বাংলাদেশ টেলিযোগাযোগ নিয়ন্ত্রণ কমিশন   তথ্যসূত্র    বহিঃসংযোগ     বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি বিষয়শ্রেণী:বাংলাদেশী ওয়েবসাইট বিষয়শ্রেণী:বাংলা ব্লগ বিষয়শ্রেণী:বাংলাদেশে ব্লগিং
If you're looking for a place to experiment with templates, see Template:Template sandbox.   Usage    Usage  Output {{subst:Test}} Article}} diff=http://en.wikipedia.org/w/index.php?title=Main_Page&diff=next&oldid=2500186}} Article|diff=http://en.wikipedia.org/w/index.php?title=Main_Page&diff=next&oldid=2500186}}    See also    Template:Test  — Assumes good faith  Template:Test2 — No faith assumption (nonsense addition)  Template:Test2a — No faith assumption (gratuitous deletion)  Template:Test3 — Assumes bad faith; stern cease and desist  Template:Test4 — Assumes bad faith; strong cease and desist, last warning  ar:قالب:تجربة cs:Šablona:Experimenty de:Vorlage:Test es:Plantilla:Prueba ik:Template:Test-en lv:Template:Test it:Template:Test ka:თარგი:ტესტი zh:Template:Test simple:Template:Test th:แม่แบบ:Test uk:Шаблон:Test vi:Tiêu bản:Thử nghiệm as:সাঁচ:Test
অ্যাকুয়ারিয়া হলো অ্যালেক হলোওকা এবং ডেরেক ইউ কর্তৃক নকশাকৃত ২০০৭ সালের একটি সাইড স্ক্রোলিং অ্যাকশন অ্যাডভেঞ্চার গেম। এটিকে স্বাধীন গেম কোম্পানি বিটব্লট হিসেবে প্রকাশ করা হয়েছে। গেমটি পানির নিচের জগৎ অ্যাকুয়ারিয়া আবিষ্কার করা এক অ্যাকুয়াটিক হিউমনয়েড নারী নাইজাকে কেন্দ্র করে নির্মিত হয়েছে। তার এই যাত্রা পথে সে পারিপার্শ্বিক জগতের ইতিহাসের পাশাপাশি নিজের অতীত সম্পর্কে জানতে পারে। এর গেমপ্লে মুলত সাঁতার, গান, এবং লড়াইয়ের ওপর বেশি নজর দেয় যেগুলোর সাহায্যে নাইজা তার পারিপার্শ্বিক পরিবেশের ওপর প্রভাব ফেলতে পারে। তার গান জিনিসপত্র সরাতে, গাছপালা ও প্রাণীদের ওপর প্রভাব ফেলতে পারে, এবং তার রূপ পরিবর্তন করতে পারে।  দুই বছরেরও বেশি সময় ধরে উন্নয়নের পর গেমটি ২০০৭ সালের শেষের দিকে উইন্ডোজের জন্য মুক্তি পায়। ম্যাক ও এস এক্স-এর জন্য অ্যম্ব্রোসিয়া সফটওয়্যার ২০০৮ সালে গেমটির একটি পোর্ট মুক্তি দেয় এবং একই বছর স্টিম প্লাটফর্মের জন্য গেমটির একটি হালনাগাদকৃত সংস্করণ মুক্তি পায়। ২০১০ সালে এর একটি লিনাক্স সংস্করণ প্রথম হাম্বল ইন্ডি বান্ডেল সংগ্রহের অংশ হিসেবে মুক্তি পায় এবং আইপ্যাডের জন্য একটি সংস্করণ মুক্তি পায় ২০১১ সালে। ২০০৯ সালে অ্যাকুয়ারিয়া সাউন্ডট্র্যাক নিয়ে একটি অ্যালবাম প্রকাশিত হয়। এতে নতুন নয় মিনিটের ভোকাল ট্র্যাক এবং কিছু সংখ্যক নতুন রিমিক্সসহ গেমের সকল গান ছিল।  গেমটির পর্যোচলনা সাধারণভাবে ইতিবাচক ছিল। সমালোচকেরা প্রাথমিকভাবে এর দৃশ্য, সঙ্গীত এবং আবহের ওপর জোর দিয়েছিলেন। এগগুলোর পাশাপাশি গেমটির নিয়ন্ত্রণ এবং গেমপ্লেও ছিল অত্যন্ত প্রশংসাযোগ্য। অন্যদিকে এর মানচিত্র ব্যবস্থা এবং কম বৈচিত্রপূর্ণ লক্ষ্যবস্তু নেতিবাচক পর্যালোচনা পেয়েছিল। গেমটি ২০০৭ সালে ইনডিপেন্ডেন্ট গেমস ফেস্টিবাল সিমাস ম্যাকনেলি গ্র্যান্ড প্রাইজ অর্জন করেছে।   তথ্যসূত্র   বিষয়শ্রেণী:ফ্যান্টাসি ভিডিও গেম বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:২০০৭-এর ভিডিও গেম বিষয়শ্রেণী:অ্যাকশন-অ্যাডভেঞ্চার গেম বিষয়শ্রেণী:আইওএস গেম বিষয়শ্রেণী:মেক ওএস এক্সের গেম বিষয়শ্রেণী:একক খেলোয়াড় ভিডিও গেম বিষয়শ্রেণী:যুক্তরাষ্ট্রে উন্নীত ভিডিও গেম বিষয়শ্রেণী:উইন্ডোজ গেম
নরিচ সিটি ফুটবল ক্লাব (; সাধারণত নরিচ সিটি এফসি অথবা শুধুমাত্র নরিচ সিটি নামে পরিচিত) হচ্ছে নরিচ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৯০২ সালের ১৭ই জুন তারিখে প্রতিষ্ঠিত হয়েছে। নরিচ সিটি তাদের সকল হোম ম্যাচ নরিচের ক্যারো রোডে খেলে থাকে; যার ধারণক্ষমতা হচ্ছে ২৭,২৪৪। বর্তমানে এই ক্লাবের ম্যানেজারের দায়িত্ব পালন করছেন ইয়োহানেস হফ থরুপ এবং সভাপতির দায়িত্ব পালন করছেন ডেলিয়া স্মিথ ও মাইকেল ওয়েইন-জোন্স। বর্তমানে স্কটল্যান্ডীয় মধ্যমাঠের খেলোয়াড় কেনি ম্যাকলিন এই ক্লাবের অধিনায়কের দায়িত্ব পালন করছেন।  ঘরোয়া ফুটবলে নরিচ সিটি এপর্যন্ত বেশ কিছু শিরোপা জয়লাভ করেছে; যার মধ্যে রয়েছে ১৯৬২ ও ১৯৮৫ সালে ২টি ফুটবল লিগ কাপ, ৪টি দ্বিতীয় স্তরের লিগ এবং ২টি তৃতীয় স্তরের লিগ শিরোপা। প্রিমিয়ার লিগে দলটির সর্বোচ্চ অর্জন হল ১৯৯২-৯৩ মৌসুমে তৃতীয় স্থান। নরিচ উয়েফা কাপে ১৯৯৩-৯৪ মৌসুমে একবার অংশগ্রহণ করে, সেই মৌসুমে তারা তৃতীয় রাউন্ডে বাদ পড়ে। তবে এই আসরে তারা প্রথম ইংরেজ ক্লাব হিসেবে বায়ার্ন মিউনিখকে পরাজিত করে।  খেলোয়াড়বৃন্দ উল্লেখযোগ্য খেলোয়াড়বৃন্দ অতীত (ও বর্তমান) খেলোয়াড়বৃন্দ যাদের নিয়ে উইকিপিডিয়ায় নিবন্ধ রয়েছে, তাদের সম্পর্কিত নিবন্ধ পাওয়া যাবে এখানে ক্লাবের শতবর্ষ মৌসুমে হল অব ফেম সৃষ্টি করা হয়, যেখানে ভক্তদের ভোটে ১০০ জন সাবেক খেলোয়াড়দের সম্মান জানানো হয়। এরপর থেকে আরও খেলোয়াড়দের নরিচ সিটি হল অব ফেমে অন্তর্ভুক্ত করা হচ্ছে।  সর্বকালের সেরা নরিচ সিটি একাদশ (১৯০২-২০০৮) ২০০৮ সালে সমর্থকেরা সর্বকালের সেরা নরিচ দল নির্ধারণের জন্য ভোট প্রদান করে।  কেভিন কিলান (১৯৬৩-১৯৮০)  ইয়ান কালভারহাউজ (১৯৮৫-১৯৯৪)  স্টিভ ব্রুস (১৯৮৪-১৯৮৭)  ডানকান ফোর্বস (১৯৬৮-১৯৮১)  মার্ক বাউয়েন (১৯৮৭-১৯৯৬)  ড্যারেন হাকারবি (২০০৩-২০০৮)  ইয়ান ক্রুক (১৯৮৬-১৯৯৭)  মার্টিন পিটার্স (১৯৭৫-১৯৮০)  ড্যারেন ইডি (১৯৯৩-১৯৯৯)  ক্রিস সাটন (১৯৯১-১৯৯৪)  ইওয়ান রবার্টস (১৯৯৭-২০০৪)  অর্জন ঘরোয়া ফুটবল লিগ দ্বিতীয় বিভাগ/ইএফএল চ্যাম্পিয়নশিপ (২য় স্তরের লিগ)  চ্যাম্পিয়ন (৩): ১৯৭১–৭২, ১৯৮৫–৮৬, ২০০৩–০৪, ২০১৮–১৯  রানার-আপ (১): ২০১০–১১  প্লে-অফ চ্যাম্পিয়ন (১): ২০১৫  প্লে-অফ রানার-আপ (১): ২০০২ ফুটবল লিগ তৃতীয় বিভাগ/ফুটবল লিগ ওয়ান (৩য় স্তরের লিগ)  চ্যাম্পিয়ন (২): ১৯৩৩–৩৪ (দক্ষিণ), ২০০৯–১০  রানার-আপ (১): ১৯৫৯–৬০ লিগ কাপ  চ্যাম্পিয়ন (২): ১৯৬২, ১৯৮৫  রানার-আপ (২): ১৯৭৩, ১৯৭৫  তথ্যসূত্র  বহিঃসংযোগ  15px|link=File:Norwich City FC.ogg15px|link=File:Norwich City FC.ogg15px|link=File:Norwich City FC.ogg      বিষয়শ্রেণী:নরিচ সিটি ফুটবল ক্লাব বিষয়শ্রেণী:ফুটবল লিগ ক্লাব বিষয়শ্রেণী:ইংল্যান্ডের ফুটবল ক্লাব বিষয়শ্রেণী:প্রিমিয়ার লিগের ক্লাব বিষয়শ্রেণী:১৯০২-এ ইংল্যান্ডে প্রতিষ্ঠিত বিষয়শ্রেণী:১৯০২-এ প্রতিষ্ঠিত ফুটবল ক্লাব
লাডো বাই মধ্য প্রদেশের ভিল উপজাতির একজন উপজাতি চিত্রশিল্পী। তাঁর কাজগুলো ভারত, ফ্রান্স এবং যুক্তরাজ্যের বিভিন্ন প্রদর্শনীতে প্রদর্শিত হয়েছে।   তিনি ভোপালের আদিবাসী লোককলা একাডেমিতে কাজ করেন এবং ভোপালেই বসবাস করেন ।    প্রাথমিক ও কর্মজীবন  লাডো বাই ভারতের মধ্য প্রদেশের ঝাবুওয়ার বাডি বাওয়াডি গ্রামের একটি ভিল উপজাতি সম্প্রদায়ে  জন্মগ্রহণ করেন। খুব অল্প বয়সেই তিনি পরিবারের সাথে ভোপাল চলে আসেন বিখ্যাত ভারত ভবনের হস্তকৃত শ্রমিক হিসাবে নিযুক্ত হওয়ার জন্য। সেই সময়ে তিনি বিবাহবন্ধনে আবদ্ধ হন এবং ভবন প্রাঙ্গনে কাজ চালিয়ে যান।    ভূরি বাইয়ের পাশাপাশি লাডো বাই তাঁর কাজ শুরু করেছিলেন।  তাঁর শিল্পগুলো তাঁর সম্প্রদায়ের আধ্যাত্মিকতা এবং সর্বপ্রাণবাদকে প্রতিফলিত করে।  বছরের পর বছর ধরে, আর্থিক অসচ্ছলতার কারণে তিনি নিজের শিল্পকে অনুসরণ করতে পারেন নি।  বিখ্যাত ভারতীয় শিল্পী জগদীশ স্বামীনাথন তাঁকে আবিষ্কার করার পর তাঁর ভাগ্য বদলে যায়।  স্বামীনাথন তাঁকে আদিবাসী লোককলা একাডেমিতে কাজ করার জন্য উৎসহিত করেছিলেন যেখানে তিনি উৎসব, অনুষ্ঠান এবং প্রাণীদের চিত্র প্রাচীর থেকে কাগজে স্থানান্তর করার সুযোগ পেয়েছিলেন।   অনুপ্রেরণা এবং শৈলী  লাডো বাইয়ের কাজগুলো নিয়মমাফিক সরলতার জন্য বৈশিষ্ট্যযুক্ত। তাঁর আঁকার ক্যানভাসে প্রকৃতি, আধ্যাত্মিকতা এবং সর্বপ্রাণবাদের আধিপত্য দেখা যায়। তিনি ভিলদের শিল্পের রীতিনীতি এবং উৎসবের সাথে তাদের পরিবেশের উদ্ভিদ ও প্রাণীজগতকে প্রতিফলিত করে শিল্প তৈরি করেন।   লাডো বাইয়ের অনুপ্রেরণা হলো বড়দের বলা গল্প এবং তাঁর ব্যক্তিগত বিশ্বাস যে ঈশ্বর তাঁর শিল্প দ্বারা সন্তুষ্ট হবেন।    পুরস্কার এবং অনুষ্ঠান  লাডো বাই হলেন মাস্টার ওজাস আর্ট পুরস্কারপ্রাপ্ত। ২০১৭ সালে জয়পুর সাহিত্য উৎসবে (জেএলএফ) মধ্য প্রদেশের ভোপাল থেকে ভিল শিল্পীদের কয়েকজনকে ওজাস আর্ট গ্যালারি দ্বারা প্রবর্তিত ওজাস আর্ট অ্যাওয়ার্ড ২০১৭    পুরস্কারে ভূষিত করা হয়েছিল  লাডো বাইকে মাস্টার শিল্পী বিভাগের অধীনে ৫১,০০০ টাকা পুরস্কার দেওয়া হয়েছিল।  তিনি এই ধারার শিল্পীদের প্রথম দলের অন্তর্ভুক্ত ছিলেন এবং ভূরি বাই ছাড়াও প্রথম জে স্বামীনাথনের সাথে সরাসরি কাজ করা ভিল শিল্পীদের মধ্যে তিনি ছিলেন একজন।    প্রদর্শনী    সাতরং, ওজাস আর্ট গ্যালারি, নয়াদিল্লি, ২০১৭    সংগ্রহ    ইন্দিরা গান্ধী ন্যাশনাল সেন্টার অফ আর্টস, নয়াদিল্লি   স্যাফ্রন আর্ট, মুম্বই   জাতীয় হস্ত ও তাঁতশিল্প জাদুঘর, নয়াদিল্লি  সূত্র গ্যালারি, উইসকনসিন, মার্কিন যুক্তরাষ্ট্র    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের নারী চিত্রশিল্পী বিষয়শ্রেণী:ধর্মীয় শিল্পী
সাভাই দ্বীপের পূর্ব দিকে অবস্থিত সামোয়ার একটি জেলা হল ফা'আসালেলিগা। এর জনসংখ্যা ১৩,৫৬৬ (২০১৬ সালের আদমশুমারি)।  ঐতিহ্যবাহী রাজধানী হল সাফতুলাফাই যেখানে জেলা প্রধান এবং বক্তারা ফুইফাতু মালেতে মিলিত হন। সাফতুলাফাই ছিল ঔপনিবেশিক শাসনের বিরুদ্ধে 'মাউ এ পুলে' প্রতিরোধ আন্দোলনের প্রধান ভিত্তি, , International Dictionary of Historic Places: Asia and Oceania by Trudy Ring, Robert M. Salkin, Paul E Schellinger, Sharon La Boda, p. 726 যা জাতীয় মউ আন্দোলনে পরিণত হয় এবং শেষ পর্যন্ত ১৯৬২ সালে সামোয়ার রাজনৈতিক স্বাধীনতা লাভ করে। গাগা'ইমাউগা জেলার প্রধান গ্রাম সালাওলার সাথে সাফতুলাফাইয়েরও ঘনিষ্ঠ ঐতিহ্যবাহী সম্পর্ক রয়েছে।   তথ্যসূত্র   বিষয়শ্রেণী:ফা'আসালেলেগা বিষয়শ্রেণী:সামোয়ার জেলা
নীলমণিলতা (বৈজ্ঞানিক নাম: Petrea volubilis) হচ্ছে ভার্বেনেসি (Verbenaceae) পরিবারের পেট্রিয়া (Petrea) গণের একটি লতানো গুল্ম।  বর্ণনা নীলমণিলতা আরোহী গুল্ম। উচ্চতায় প্রায় ৬ মিটার পর্যন্ত হয়। ফুল নীল বা ফিকে বেগুনি রঙের। অনেকগুলো ফুল একসাথে থোকা আকারে ফোটে। ফুলের বৃতি ৬ মিমি পর্যন্ত লম্বা। এর বংশ বিস্তার হয় শাখা কলম, গুটি কলমের মাধ্যমে। নামকরণ রবীন্দ্রনাথ ঠাকুরের বন্ধু  পিয়ার্সন বিশ্বভারতীর উত্তরায়ণের বাড়িতে এই লতাটি রোপন করেছিলেন। একসময় নীল ফুলে ভরে উঠেছিল গাছটি। রবীন্দ্রনাথ উষ্ণমণ্ডলীয় আমেরিকার এই ফুলের নাম দিয়েছিলেন নীলমণিলতা।  বিস্তৃতি উষ্ণমন্ডলীয় আমেরিকার স্বদেশী লতা। ঔষধি লতা হিসাবে স্থানীয়রা চাষ ও ব্যবহার করে। বাংলাদেশে চাষ করা হয় বাগানে আলংকারিক লতা হিসাবে।  বাংলাদেশে বর্তমান অবস্থা এবং সংরক্ষণ নীলমণিলতা প্রজাতিটি শীঘ্র কোনো সংকটের পরার সম্ভবনা নেই বলে  এবং বাংলাদেশে এটি আশঙ্কামুক্ত হিসেবে বিবেচিত।  তথ্যসূত্র  বিষয়শ্রেণী:বাংলাদেশের ফুল বিষয়শ্রেণী:আমেরিকার উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
লাল শুকরা ওঁরাও (২ মার্চ ১৯১১ – ৩০ মে ২০০১) ছিলেন একজন বিশিষ্ট স্বাধীনতা সংগ্রামী চারণ কবি, উত্তরবঙ্গের কৃষক আন্দোলনের অন্যতম সৈনিক। ভারতের কমিউনিস্ট পার্টি মার্কসবাদীর সর্বক্ষণের কর্মী ছিলেন তিনি।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ,কলকাতা,জানুয়ারি ২০১৯ পৃষ্ঠা ৩৬২,   সংক্ষিপ্ত জীবনী  লাল শুকরা ওঁরাও এর জন্ম ১৯১১ খ্রিস্টাব্দের ২ মার্চ  ব্রিটিশ ভারতের অধুনা  পশ্চিমবঙ্গের জলপাইগুড়ি জেলার টুনাবাডি চা বাগানে। বসবাস করতেন  মালবাজারের মেটেলিতে। তিনি নিজের চেষ্টায় সামান্য লেখাপড়া শেখেন। আঞ্চলিক সাদরি ভাষায়  তিনি গান রচনা করে নিজের সুরেই গাইতেন। ১৯৪৫ খ্রিস্টাব্দে বামপন্থীরা  মালবাজারের ডাকবাংলো ময়দানে বিরাট প্রকাশ্য সম্মেলনে করেন। সেখানে কেন্দ্রীয়ভাবে চা-শ্রমিক সংগঠন গঠিত হয়। ওই সময়েই তেভাগা আন্দোলনও ছড়িয়ে পড়ে উত্তরবঙ্গের বেশ কিছু জনপদের সঙ্গে মালবাজারেও। তেভাগা আন্দোলনে কৃষকদের এবং স্থানীয় চা-শ্রমিকদের জাগিয়ে তুলতে মালবাজারে গিয়ে স্বরচিত গান শুনিয়ে যেতেন মেটেলির বাসিন্দা লাল শুকরা ওঁরাও তার বোন বুধাকে সঙ্গে নিয়ে। আন্দোলনকে গানে ছড়িয়ে দেওয়ার তার উদ্যোগের তুলনা চলত চারণকবি  মুকুন্দ দাসের। নিজস্ব স্বকীয়তায় তিনি গানের মাধ্যমে জমির ফসলের অধিকার জানাতেন কৃষকদের - চা-শ্রমিকদের অত্যাচার বিরুদ্ধে সংগঠিত করতেন। শুকরা ওঁরাও শুরু থেকেই বামপন্থীদের সঙ্গে এমনভাবে যুক্ত হয়ছিলেন যে, ডুয়ার্স-চালসা-মেটেলি এলাকার সবাই চিনত লাল শুকরা নামে এবং আর স্থানীয়ভাবে বামপন্থীদের পার্টি (সিপিএম) পরিচিত ও জনপ্রিয হয় 'শুকরা ওঁরাও'র লাল পার্টি' নামে। মেটলি ব্লকের মঙ্গলবাড়ির গয়ানাথের খেলানে তেভাগা আন্দোলনের সক্রিয় কর্মী ছিলেন তিনি। জলপাইগুড়ি জেলার গ্রাম থেকে গ্রামান্তরে অত্যাচারিত কৃষক ও চা-শ্রমিকদের বিপদে-আপদে পাশে গিয়ে দাঁড়াতেন। জরুরি অবস্থার সময় তার পাণ্ডুলিপি তছনছ করে দিলেও তিনি ক্ষান্ত হননি।  ভারত সরকার পরে তাকে তাম্রপত্র দিতে চাইলে, তিনি তা গ্রহণ করেননি। ১৯৯৮ খ্রিস্টাব্দে  পশ্চিমবঙ্গ সরকারের তথ্য ও সংস্কৃত দপ্তর তাকে লালন পুরস্কারে সম্মানিত করে।  শ্রমিক-কৃষকদের স্মৃতিচারণায় তার গানের নমুনা—  এক - 'মালবাজার আনা যানা/ মাটিয়ালি থানা রে/ শুনো ভাই স্বাধীন দেশকা গানা রে/ এক বিতা পেট লিগিন/ গিলি জেল খানারে/ শুনো ভাই স্বাধীন দেশকা গানা রে।’   দুই-  "লহুকে পানি খাইকে পাইসা কামাইলি হায় রে ওহি পাইসায় বাঙেলা বানাইলি মজদুর রহলো ভাঙা ঘরে...”  মৃত্যু  অকৃতদার চারণকবি ও তেভাগা আন্দোলনের অন্যতম সৈনিক ২০০১ খ্রিস্টাব্দে ৩০ মে প্রয়াত হন।  পশ্চিমবঙ্গ সরকারের আদিবাসী উন্নয়ন বিভাগ ২০১৩-১৪ খ্রিস্টাব্দে 'আদিবাসী গুণিজন সংবর্ধনা' জানাতে লাল শুকরা ওঁরাও স্মৃতি পুরস্কার সূচনা করে।    তথ্যসূত্র   বিষয়শ্রেণী: ১৯১১-এ জন্ম বিষয়শ্রেণী: ২০০১-এ মৃত্যু বিষয়শ্রেণী: জলপাইগুড়ি জেলার ব্যক্তি বিষয়শ্রেণী:আদিবাসী ব্যক্তি
থাম্ব| E. coli helicase RuvA এর গঠন হেলিকেজ হল এক শ্রেণীর এনজাইম যা সমস্ত জীবের জন্য গুরুত্বপূর্ণ বলে মনে করা হয়।তাদের প্রধান কাজ হল একটি জীবের জেনেটিক উপাদান আনপ্যাক করা। হেলিকেসগুলি হল মোটর প্রোটিন যা একটি নিউক্লিক অ্যাসিড ফসফোডিস্টার মেরুদণ্ড বরাবর দিকনির্দেশনামূলকভাবে চলে এবং এটিপি হাইড্রোলাইসিস থেকে শক্তি ব্যবহার করে দুটি হাইব্রিডাইজড নিউক্লিক অ্যাসিড স্ট্র্যান্ড (অতএব হেলিক- + -এস) আলাদা করে। অনেক হেলিকেস রয়েছে যা বিভিন্ন ধরণের প্রক্রিয়ার প্রতিনিধিত্ব করে যেখানে স্ট্র্যান্ড বিচ্ছেদকে অবশ্যই ক্যাটালাইজ করা হয়। ইউক্যারিওটিক জিনের প্রায় 1% হল হেলিকেসের কোড।   মানব জিনোম 95টি অ-অপ্রয়োজনীয় হেলিকেজ : 64টি আরএনএ হেলিকেস এবং 31টি ডিএনএ  এর জন্য কোড করে। অনেক সেলুলার প্রক্রিয়া, যেমন ডিএনএ প্রতিলিপি, ট্রান্সক্রিপশন, অনুবাদ, পুনঃসংযোগ, ডিএনএ মেরামত এবং রাইবোসোম বায়োজেনেসিস নিউক্লিক অ্যাসিড স্ট্র্যান্ডের পৃথকীকরণের সাথে জড়িত এবং তাদের হেলিকেসের ব্যবহার প্রয়োজন হয়।সংক্রমণের সময় এবং একটি ইমিউনোলজিক্যাল ফাংশন পূরণ করার জন্য কিছু বিশেষ হেলিকেস ভাইরাল নিউক্লিক অ্যাসিডের সংবেদনের সাথে জড়িত।  হেলিকেসগুলি প্রায়শই এটিপি হাইড্রোলাইসিস থেকে শক্তি ব্যবহার করে ডিএনএ ডাবল হেলিক্স বা একটি স্ব-অ্যানিলড আরএনএ অণুর স্ট্র্যান্ডগুলিকে আলাদা করতে ব্যবহৃত হয়, একটি প্রক্রিয়া যা অ্যানিলড নিউক্লিওটাইড ঘাঁটির মধ্যে হাইড্রোজেন বন্ধন ভেঙে দেয়। তারা নিউক্লিক অ্যাসিড-সম্পর্কিত প্রোটিনগুলি অপসারণ করতে এবং হোমোলগাস ডিএনএ পুনর্মিলনকে অনুঘটক করতেও কাজ করে।  আরএনএর বিপাকীয় প্রক্রিয়া যেমন অনুবাদ, প্রতিলিপি, রাইবোসোম বায়োজেনেসিস, আরএনএ স্প্লিসিং, আরএনএ পরিবহন, আরএনএ সম্পাদনা, এবং আরএনএ অবক্ষয় সবই হেলিকাসেসের সাহায্যে করা হয়।  হেলিকেসগুলি প্রতিটি নির্দিষ্ট এনজাইমের জন্য নির্দিষ্ট একটি দিকনির্দেশনা এবং প্রক্রিয়াশীলতার সাথে ডুপ্লেক্সের একটি নিউক্লিক অ্যাসিড স্ট্র্যান্ড বরাবর ক্রমবর্ধমানভাবে চলে।   তথ্যসূত্র   বিষয়শ্রেণী:ডিএনএ অনুলিপন
প্রফেশনাল স্টাফ কংগ্রেস বা পিএসসি হল একটি শ্রমিক সংঘ যা সিটি ইউনিভার্সিটি অফ নিউ ইয়র্ক ক্যাম্পাসের ফ্যাকাল্টি ও পেশাদার কর্মীদের প্রতিনিধিত্ব করে। ২০১৮ সাল পর্যন্ত, পিএসসি ৩০,০০০ ফ্যাকাল্টি ও স্টাফ সদস্যদের প্রতিনিধিত্ব করেছে।   ইতিহাস  ইউনাইটেড ফেডারেশন অফ কলেজ টিচার্স ও এর প্রতিদ্বন্দ্বী সিটি ইউনিভার্সিটির লেজিসলেটিভ কনফারেন্সের একীভূতকরণ হিসাবে ১৯৭২ সালের ১৪ এপ্রিল ইসরাইল কুগলার এবং বেলে জেলার পিএসসি প্রতিষ্ঠা করেন।  পিএসসি গঠনের পর জেলার প্রেসিডেন্ট এবং কুগলার ডেপুটি প্রেসিডেন্ট হিসেবে দায়িত্ব পালন করেন। সিটি ইউনিভার্সিটি অফ নিউ ইয়র্ক তাদের অনুষদের প্রতিনিধিত্ব করার জন্য পিএসসির অধিকারকে চ্যালেঞ্জ করেছিল এবং পিএসসি-কে দ্বিতীয় নির্বাচনে যেতে বাধ্য করেছিল। ১৯৭২ সালের ৭ জুন এই দ্বিতীয় নির্বাচনে পিএসসি জয়লাভ করে। এক বছরের আলোচনা এবং হুমকি ধর্মঘটের পর, সিটি ইউনিভার্সিটি অফ নিউ ইয়র্ক তিন বছরের একটি সম্মিলিত দর কষাকষি চুক্তিতে সম্মত হয়।   অধিভুক্তি  এটি আমেরিকান ফেডারেশন অফ টিচার্স (স্থানীয় নং ২৩৩৪) এবং কেন্দ্রীয় শ্রম কাউন্সিল কর্তৃক অনুমোদিত। এছাড়াও সংস্থাটি আমেরিকান অ্যাসোসিয়েশন অফ ইউনিভার্সিটি প্রফেসরস এবং নিউ ইয়র্ক স্টেট ইউনাইটেড টিচার্সের সদস্য।   তথ্যসূত্র    বহিঃসংযোগ      বিষয়শ্রেণী:১৯৭২-এ প্রতিষ্ঠিত বিষয়শ্রেণী:নিউ ইয়র্কের শ্রমিক সংঘ
thumb|সাংস-র্গ্যাস-দ্পাল সাংস-র্গ্যাস-দ্পাল () বা বুদ্ধশ্রী (১৩৩৯-১৪৩২) একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন।  শৈশব সাংস-র্গ্যাস-দ্পাল ১৩৩৯ খ্রিষ্টাব্দে তিব্বতের স্গো-ফু () বৌদ্ধবিহারে জন্মগ্রহণ করেন। তার পিতা দ্পাল-'ব্যোর-লেগ্স-পা () এই বৌদ্ধবিহারের প্রধান ছিলেন। একজন বৌদ্ধ ভিক্ষুর সঙ্গে যৌন সম্পর্ক তৈরী হওয়ায় সাংস-র্গ্যাস-দ্পালের মাতা স্গ্রোল-মা-'বুম () জন্মের পূর্বেই গর্ভনাশক ঔষধ খেয়ে তার সন্তানকে গর্ভাবস্থাতেই মেরে ফেলতে চেয়েছিলেন। শৈশবে সাংস-র্গ্যাস-দ্পাল শাক্য-ব্জাং-পো () নামক এক বৌদ্ধ ভিক্ষুর নিকট শ্রমণের শপথ গ্রহণ করেন। এই সময় তিনি র্গ্যাল-ম্ত্শান-দ্পাল () নামক তার মাতুলের নিকট হতে হেবজ্র তন্ত্রের ওপর দ্বিকল্পতন্ত্র সম্বন্ধে শিক্ষালাভ করেন।   ধর্মশিক্ষা  ১৩৬১ খ্রিষ্টাব্দে তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান () নামক বৌদ্ধ পণ্ডিতের নিকট প্রব্রজ্যা ও উপসম্পদা গ্রহণ করেন। পরবর্তী বছরগুলিতে তিনি ম্খান-ছেন-শেস-রাব-র্গ্যা-ম্ত্শো () নামক ভিক্ষুর নিকট অভিসময়ালঙ্কার ও অভিধর্মসমুচ্চয় এবং ম্খান-ছেন-ম্গোন-র্গ্যাল () ও র্তোগ-গে-পা-দ্পাল-ল্দান-ব্জাং-পো () নামক দুই ভিক্ষুর নিকট ধর্মকীর্তি রচিত প্রমাণবার্ত্তিক সম্বন্ধে শিক্ষালাভ করেন। এছাড়া ছোস-র্জে-কুম-ম্খ্যেন-ছেন-পো (), লো-ছেন-ব্যাং-ছুব-র্ত্সে-মো (), দ্পাল-ল্দান-ত্শুল-খ্রিম্স (), ফ্যোগ্স-লাস-র্নাম-র্গ্যাল (), ছোস-র্জে-দ্কোন-মছোগ-র্গ্যাল-ম্ত্শান (), মা-গ্চিগ-ছোস-স্গ্রোন (), ব্লা-মা-দাম-পা-ব্সোদ-নাম্স-র্গ্যাল-ম্ত্শান () র্গ্যাল-স্রাস-থোগ্স-মেদ-দ্পাল-ব্জাং-পো () ইত্যাদি পণ্ডিতেরা তার উল্লেখযোগ্য শিক্ষক ছিলেন। তার উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।  তথ্যসূত্র   আরো পড়ুন  Heimbel, Jörg. 2014. Ngor chen Kun dga' bzang po (1382 – 1456): An Investigation into the Life and Times of the Founder of the Ngor Subschool of the Sa skya Order. Dissertation im Promotionsfach Sprache und Kultur Tibets. Zur Erlangung der Würde des Doktors der Philosophie an der Fakultät für Geisteswissenschaften der Universität Hamburg. Jackson, David. 1990. "Identification of Individual Teachers in Paintings of Sa-skya-pa Lineages." In Indo-Tibetan Studies: Papers in Honor and Appreciation of David L. Snellgrove's Contributions to Indo-Tibetan Studies, Tadeusz Skorupski, ed. Tring: Institute of Buddhist Studies. Stearns, Cyrus. 2006. Taking the Result as the Path: Core Teachings of the Sakya Lamdré Tradition. The Library of Tibetan Classics, vol. 4. Boston: Wisdom Publications.  বিষয়শ্রেণী:সাক্য বিষয়শ্রেণী:১৩৩৯-এ জন্ম বিষয়শ্রেণী:১৪৩২-এ মৃত্যু